הוועדה המיוחדת למעקב אחר יישום הוראות בחוק שירות ביטחון וחוק שירות לאומי-אזרחי, כנסת 19, פרוטוקול מספר 43>, 2014-07-02 10:00

איילת שקד: הישיבה היום לא אמורה להיות ארוכה.

איילת שקד: אנחנו רוצים לעקוב אחרי התקנות של השירות האזרחי ולקבל מהצבא שני נתונים שביקשנו מהישיבה הקודמת.

איילת שקד: אז יואב, בבקשה, מה מצב התקנות?

<יואב ארבל: בוקר טוב.

<יואב ארבל: התקנות צריכות לעבור הסכמה של שר האוצר ואז חתימה של השר לאזרחים ותיקים.

<יואב ארבל: הסכמת שר האוצר הגיעה אלינו אתמול בלילה.

<יואב ארבל: אני מעריך שבמהלך היום תהיה חתימה של השר לאזרחים ותיקים והעברה של התקנות לפרסום ברשומות.

<יואב ארבל: זה התכנון שלנו.

איילת שקד: זאת אומרת שאתמול בלילה קיבלתם משר האוצר, היום השר לאזרחים ותיקים אמור לחתום על זה, ומתי זה אמור להתפרסם ברשומות?

<יואב ארבל: שלושה ימים.

איילת שקד: בסדר.

איילת שקד: אז אני מבקשת ממך להעביר לאסף דיווח במייל כשהשר חותם, כדי שאסף יוכל לעדכן את חברי הוועדה ושזה עובר להיות מטופל ברשומות.

<יואב ארבל: בסדר.

<יואב ארבל: אני מקווה כמו שאמרתי שזה יהיה עוד היום.

איילת שקד: ומתי אפשר לגייס?

איילת שקד: מהרגע שזה התפרסם ברשומות אז?

<יואב ארבל: קודם כל, מהרגע שזה מתפרסם ברשומות אז יש לנו תקנות.

<יואב ארבל: ברגע שיש תקנות יש לנו לדוגמא גוף מתפעל שמתפעל את השירות האזרחי בעקבות השינוי בתקנות, אבל צריכים להכניס איזה שינוי קטן בהסכם.

<יואב ארבל: הדברים האלה הם עניין של כמה ימים, כך אני מעריך, וממש בפועל הם יוכלו לפרט.

איילת שקד: זאת אומרת שנניח וזה יפורסם בתקנות ביום ראשון, האם ביום ראשון אתם יכולים להתחיל לגייס חברה?

<יואב ארבל: לא.

איילת שקד: אז כמה זמן מהיום שזה מפורסם?

<שר-שלום ג'רבי: סליחה רגע, יש לנו שתי בעיות.

<שר-שלום ג'רבי: בעיה אחת קודם כל שהצבא עדיין לא העביר לנו את ... ...

<שר-שלום ג'רבי: אנשי הצבא לגבי התשמ"ש.

<שר-שלום ג'רבי: התנהגו מאד יפה אבל לא העבירו לנו עדיין את הנתונים.

<שר-שלום ג'רבי: זאת אומרת, כדי שלא ייווצר מצב, אז אני אסביר.

<שר-שלום ג'רבי: אם את לא מבינה מה שאני מדבר אז אני אסביר.

<שר-שלום ג'רבי: החוק אומר שאסור, וזה בסדר, אני חוזר על זה – אסור שמי שמשרת בשירות האזרחי יקבל משכורת ושכר יותר גבוה מהחייל.

<שר-שלום ג'רבי: האינטרס הזה, סליחה שאני אומר, הוא אינטרס יותר של הצבא מאשר שלנו ואנחנו בעד.

<שר-שלום ג'רבי: אתמול אנשי - - -

<ענת קוצינסקי: אתם באותו צד של השולחן העגול.

<שר-שלום ג'רבי: אני שמח.

<שר-שלום ג'רבי: אתמול אנשי ישבו עם אנשי הצבא אצלכם.

<ענת קוצינסקי: איתי.

<שר-שלום ג'רבי: איתך?

<שר-שלום ג'רבי: אה, סליחה.

<שר-שלום ג'רבי: אמרו שאת אישה, בחורה ואישה, קצינה מאד יעילה ומאד טובה והתייחסתם מאד יפה ואני מודה לכם על כך.

<שר-שלום ג'רבי: יחד עם זאת, ביקשו את הנתונים ואת התוכנה ולא נתתם, כי את אמרת כנראה שאסור לך להעביר.

<שר-שלום ג'רבי: אלא אם כן הם לא צודקים.

<שר-שלום ג'רבי: אם תעבירו לנו את הדברים והצבא באמת יגייס את מתנדבי השירות האזרחי – מה שעד עכשיו לא עשה – אנחנו נוכל תוך ימים ספורים לגייס את החברה.

איילת שקד: אבל אני לא מבינה, שר-שלום, כבר ארבעה חודשים אתה מחכה שהיא תעביר לך את נתוני התשמ"ש, אז מה קורה עם זה?

<שר-שלום ג'רבי: לא נותנים לנו.

<ענת קוצינסקי: אנחנו נתקלנו בהם בשמחה, גם הייתה שיחה מצוינת ופרטנו בפירוט מרחיב את כל הקריטריונים הרלבנטיים וכל מה שנדרש.

<ענת קוצינסקי: אני לא יכולה על סמך דעתי להוציא אישור נתונים מהיום למחר ולכן אמרנו שאנחנו - - -

איילת שקד: אבל זה כבר ארבעה חודשים.

<ענת קוצינסקי: יכול להיות.

<ענת קוצינסקי: אנחנו נפגשנו איתם אתמול ברמה הפרקטית, בדיונים הם היו, גם אנחנו היינו בדיונים, בכל - - -

איילת שקד: לא הבנתי, מה קורה ארבעה חודשים, שר-שלום?

איילת שקד: לא, באמת.

איילת שקד: מה מזה?

<שר-שלום ג'רבי: אנחנו פנינו כפי שאת יודעת, הוצאתי מכתב לשר הביטחון - - -

איילת שקד: נו, אז רק אתמול נפגשתם פעם ראשונה ברמה הפרקטית?

<ענת קוצינסקי: נפגשנו, הגענו לכל ההבנות.

<ענת קוצינסקי: אני מניחה שהם הבינו אותנו.

<ענת קוצינסקי: אנחנו גם הסכמנו כמובן, נרתמנו לסייע ולהדריך ולהסביר בכל מה שיידרש.

<ענת קוצינסקי: את ההוראה עצמה, את הפקודה עצמה, שהם מחזיקים אגב ביד, יש להם אותה – יש כל מיני התאמות ודברים שנדרשים לעשות ואת זה אי אפשר לעשות בשעה וחצי של אתמול, אבל אני לא רואה בזה בעיה, אוקיי?

<ענת קוצינסקי: אנחנו נעשה כל מה שנידרש כדי לעזור ליישם את ההנחיות האלה.

<ענת קוצינסקי: אנחנו לא הבעיה.

אלעזר שטרן: אתם הבעיה אבל.

איילת שקד: אבל זה כבר ארבעה חודשים, באמת.

<ענת קוצינסקי: אני לא יודעת להגיב על ארבעה חודשים.

<דוד לנקרי: מעבר לזה, גם התנהל דיון אצל המשנה ליועץ המשפטי לממשלה ואנחנו התבקשנו להעביר מספר נתונים והעברנו אותם במכתב מסודר.

<דוד לנקרי: הפגישה שעליה ענת מדברת זו פגישה שהתרחשה לאחר מכן, משהם הבינו שזה דורש גם איזו שהיא בחינה קצת יותר מפורטת.

<ענת קוצינסקי: העמקה.

<דוד לנקרי: אבל את הנתונים שהתבקשנו להעביר – העברנו.

אלעזר שטרן: איילת, ישבנו פה לפני שבוע ואני מקווה מהצבא היה אמור להבין אז את איך אנחנו רואים את הדברים האלה.

אלעזר שטרן: זאת אומרת אם אתם שואלים אותי מה היה צריך לעשות אז, זה יום אחר כך לעשות את אותה פגישה שכנראה הייתה רק אתמול.

אלעזר שטרן: ובאותו ערב או ללכת לראש אכ"א או למחרת בבוקר ולהגיד לו – זה מה שאנחנו רוצים להעביר לשירות הלאומי-אזרחי.

אלעזר שטרן: אנחנו לא מבינים, באמת.

אלעזר שטרן: ועכשיו, אתם מבינים, הרי היה ברור פה בישיבה שזה מה שמעכב את הכל.

<ענת קוצינסקי: אז אני אתקן.

אלעזר שטרן: ואני דרך אגב חושב שהמספרים שלכם, יש בהם בעיה, שלנו, סליחה, אבל זה לא הדיון.

אלעזר שטרן: זאת אומרת, צריכים להעביר אותם קודם כל ואחרי זה לטפל במספרים שחלקם מוגזמים.

<ענת קוצינסקי: אני אולי אבהיר את עצמי, אוקי?

<ענת קוצינסקי: המספרים התקבלו, המהות, הכל התקבל.

<ענת קוצינסקי: הייתה לנו שיחה פתוחה, זה לא שעכשיו אנחנו - - -

אלעזר שטרן: אבל שעמנו שהיית נחמדה והייתה שיחה פתוחה - - -

<ענת קוצינסקי: לא, לא, זה לא קשור, לא, לא.

<ענת קוצינסקי: אני מדברת על נטו קריטריונים איך בוחנים, איך אני בוחנת את תשלומי המשפחה.

<ענת קוצינסקי: אתם מכירים, יודעים, כולל את התקרות שלי, זה לא משהו סודי.

<ענת קוצינסקי: אני מניחה שחסרים פה עוד כמה דברים בפרקטיקה באמת ברמה הכי פשטנית שיש, כדי להשלים את זה, אבל זה לא משהו שאנחנו מעכבים אותו, חס וחלילה.

<ענת קוצינסקי: אין נתונים שנדרשנו להם ולא העברנו אותם.

<ענת קוצינסקי: אין מידע שנדרשנו לו ולא העברנו.

<ענת קוצינסקי: אם חסר משהו – נשמח להשלים אותו.

אלעזר שטרן: שר-שלום, אלף מזל טוב לך.

<שר-שלום ג'רבי: אה, תודה רבה.

אלעזר שטרן: אוקיי, עכשיו השאלה השנייה – זה נכון?

<שר-שלום ג'רבי: לא.

<שר-שלום ג'רבי: זאת אומרת זה נכון.

<שר-שלום ג'רבי: כל מה שאמרת - העברת.

איילת שקד: מה חסר?

<שר-שלום ג'רבי: אני אסביר לכם.

<שר-שלום ג'רבי: יודעים מה, יותר טוב שהתקציבן שלי יסביר, גם הוא נפגש איתה, ואז תבינו כמה שהנושא הזה מורכב.

<שר-שלום ג'רבי: כי התשמ"ש, כפי שאתה יודע ואולי אנשים כאן פחות יודעים, התשמ"ש מורכב מהסטאטוס של אותו אדם שמצטרף לשירות האזרחי.

איילת שקד: אבל קיבלתם תשמ"ש עד עכשיו – אז מה הבעיה?

<שר-שלום ג'רבי: לא קיבלנו.

איילת שקד: לא, עד שחוקק החוק, אז מה השינויים הגדולים?

<שר-שלום ג'רבי: לא.

<יעקב עמר: יש את המגבלה של סעיף 8(ב) שאסור שזה יהיה יותר גבוה מחייל והיו מקרים שזה היה יותר גבוה מחייל.

<יעקב עמר: המגבלה הזאת היא מגבלה חדשה והיא הכריחה אותנו לעבודה מאד - - -

<שר-שלום ג'רבי: וזה נכון, זה חכם מאד מה שהוועדה עשתה כאן.

<שר-שלום ג'רבי: זה בסדר גמור.

אלעזר שטרן: רגע, לפני הוועדה.

אלעזר שטרן: בשירות הלאומי קיבלו תשמ"ש יותר גבוה מאשר בצבא?

איילת שקד: לא, הוא אומר שהיו מקרים.

<יעקב עמר: בחלק מקרים היו כן, ביושר צריך לומר.

<יעקב עמר: א' כן קיבלו יותר במקרים מסוימים.

<יעקב עמר: לחייל שהוא מקביל באותם נתונים אישיים כמו משרת השירות האזרחי, נעשו בדיקות עומק.

<יעקב עמר: זאת אומרת בדקו שלושה חודשים תלושי שכר שלו ובדקו את תדפיסי הבנק וקבעו האם הוא זכאי לתשמ"ש ולאיזה גובה של תשמ"ש הוא זכאי.

<יעקב עמר: אצלנו, עד החוק החדש, או עד היום, לא בדקו את הבדיקות האלה.

<יעקב עמר: הייתה בדיקה אחת בלבד – האם הוא נשוי, האם הוא נשוי פלוס ילד או נשוי פלוס שני ילדים ולפי זה היינו קובעים את התשמ"ש שלו, את דמי הכלכלה שלו.

<יעקב עמר: היום, לאור החוק החדש, שאנחנו נדרשים שלא יהיה מצב אפילו של חייל אחד או של משרת אחד שמקבל יותר מחייל באותם נתונים אישיים, מדויקים – זאת אומרת אם אשתו סטודנטית, אז הוא לא זכאי לקבל תשמ"ש מלא אלא תשמ"ש חלקי.

<שר-שלום ג'רבי: תלוי באיזה סטאטוס, אם היא שנה - - -

<יעקב עמר: יש המון המון סטאטוסים ואנחנו נדרשים עכשיו להתחיל לבדוק את הדברים האלה, כדי שלא יקרה מצב שיהיה חייל, עד המשרת האחרון, שהוא יהיה באותו מצב דומה לחייל.

אלעזר שטרן: אני אגיד לך איפה הבעיה שלנו.

אלעזר שטרן: התשמ"ש של הצבא, לצערי הרב, חלקו טעון שיפור דחוף.

אלעזר שטרן: אפילו בדוגמא הזאת שניתנה עכשיו, הוא תשמ"ש – תסלחו לי – מטומטם.

אלעזר שטרן: עכשיו, אני חלק מהעניין הזה, אבל תמיד הבניין הזה עצר את זה.

אלעזר שטרן: רק הפליטה של המשפט הזה, של אשתו סטודנטית, זה הרי אנחנו יודעים איפה הנהנים מזה, בסדר?

אלעזר שטרן: אני לא רוצה לפתוח את זה עכשיו עוד פעם, למה יאשימו אותי כאן.

אלעזר שטרן: אבל אנחנו יודעים איפה זה.

אלעזר שטרן: זה דבר אחד.

אלעזר שטרן: איילת, אחר כך אני אגיד לך.

איילת שקד: אני יודעת מה אתה רוצה להגיד לי.

אלעזר שטרן: אוקיי.

אלעזר שטרן: אז אני שומר על - - -

איילת שקד: אנחנו כבר לא צריכים לדבר בינינו.

איילת שקד: כמו שתי הזקנות היפניות שיושבות אחת ליד השנייה - - -

אלעזר שטרן: בשביל לא להגיד לך על מה אתם מגינים.

אלעזר שטרן: בלי להתעמק בעניין, על מה אתם מגינים, רק בגלל שזה המגזר.

אלעזר שטרן: אבל אני רוצה לומר דבר נוסף בהקשר הזה.

אלעזר שטרן: גם ככה, לחייל פשוט שמשרת בקריה, לצורך העניין - - -

מרדכי יוגב: שאלת הבהרה, אלעזר – מי שאשתו סטודנטית מקבל יותר או פחות?

<קריאה: פחות, חד משמעית.

אלעזר שטרן: תלוי.

<יעקב עמר: אני אסביר לך איך זה הולך.

<יעקב עמר: לא, זה לא כזה פשוט.

מרדכי יוגב: פחות, נו, אז מה אתה רוצה?

מרדכי יוגב: למה לתקוף?

אלעזר שטרן: אתה רוצה לפתוח, אני אגיד לך.

אלעזר שטרן: אם היא סטודנטית שנה ראשונה, תשמע טוב - - -

איילת שקד: חברה, חברה, תקשיבו רגע, לא, לא.

איילת שקד: עזבו את זה עכשיו חברים, אין לנו זמן.

מרדכי יוגב: אני רוצה להבין.

אלעזר שטרן: אז בוא, אני אגיד לך במשפט אחד, כך שתבין את העניין באמת.

אלעזר שטרן: הנה, שישמעו.

איילת שקד: אלעזר.

אלעזר שטרן: למה איילת?

אלעזר שטרן: הוא ביקש.

איילת שקד: נו, אחר כך תעשו את זה אחד על אחד.

אלעזר שטרן: למה, כדאי לך.

איילת שקד: אבל אין לי זמן, הישיבה הזאת אמורה להסתיים עוד רבע שעה, אנחנו רוצים שנייה להבין למה ארבעה חודשים אתם לא מצליחים לתקן את התקנות האלה.

אלעזר שטרן: אוקיי, אז אני רוצה להרחיב רגע, בסדר?

אלעזר שטרן: נעזוב את השאלה הזאת באמצע.

אלעזר שטרן: יש עוד עיוותים בתוך התשמ"ש, בסדר?

אלעזר שטרן: שהתשמ"ש של הצבא, לצערי בחלק גדול מהמקרים הוא גבוה מדי – בלי קשר לאוכלוסייה הזאת.

אלעזר שטרן: אפילו אמרתי, לחייל רגיל שמשרת בקריה – ההורים שלו מקבלים לדעתי תשמ"ש גבוה מדי.

אלעזר שטרן: פה בבניין הזה החליטו על זה, בוועדת העבודה והרווחה בהקשרים האלה, ולדעתי זה עיוותים, ובמיוחד בהתחשב בצוק העתים.

אלעזר שטרן: יחד עם זאת, בשביל להתחיל, ואני אומר אנחנו יכולים לעשות אחרי זה את השינויים.

אלעזר שטרן: אני לא מבין, עם העיוותים האלה, כאילו למה לא קיבלו את זה לפני חודשיים, ואם כן, גם אם-.

אלעזר שטרן: אני אגיד את זה ככה: חשיבות הפתיחה שלהם, של להתחיל לגייס, החשיבות הלאומית שלה היא הרבה יותר גדולה מאשר העיוותים שקיימים בתוך זה.

אלעזר שטרן: ולכן, גם אם הם יעשו טעות או גם אם נעשה טעות אחר כך, זה ארבעה חודשים.

<ענת קוצינסקי: אני אומר פה משהו.

<ענת קוצינסקי: אני אומרת שאנחנו לא נדרשנו לזה עד עכשיו.

<ענת קוצינסקי: אני אומרת בשיא הרצינות.

<ענת קוצינסקי: אנחנו ישבנו אתמול וניתן את כל הנתונים שצריך.

<שר-שלום ג'רבי: אני רציתי להימנע מזה.

<שר-שלום ג'רבי: אני חייב לומר ויש לי פה את כל המסמכים.

<שר-שלום ג'רבי: אני לא רוצה.

<שר-שלום ג'רבי: הפניה הראשונה לצבא יצאה ב-23 במרס.

<ענת קוצינסקי: יכול להיות.

<שר-שלום ג'רבי: לומר שלא נדרשנו?

<שר-שלום ג'רבי: אני אומר, עם כל הכבוד.

<ענת קוצינסקי: יכול להיות, יכול להיות.

<שר-שלום ג'רבי: בסדר, אז זה מה שאני אומר.

<שר-שלום ג'רבי: ניסינו וניסינו.

<יעקב עמר: הכל כתוב.

<שר-שלום ג'רבי: באמת, אני כל כך מכבד אתכם, שלא נעים לי להגיד את זה.

<שר-שלום ג'רבי: אני אומר את זה ביושר, בסדר?

<שי שטאדלר: אבל רק אתה פותח כל ישיבה בדבר הזה, בסדר?

<שי שטאדלר: סליחה שנייה, הפגישה התקיימה אתמול בשעה אחת בצהריים, כדי שכולנו לא, וגם אני מרגיש פה לא בנוח עכשיו לאור האמירות שלך, אז יכולת להרים טלפון אלי, אגב למפקדי, שאתה מכיר אותו ולמפקדתה של מפקדי, ולא לשים אותנו פה עוד פעם בסיטואציה הזאת.

<שר-שלום ג'רבי: אז אני - - -

<שי שטאדלר: רק שנייה, סליחה, ברשותך רק תן לי להשלים.

<שי שטאדלר: הנתונים, ואני רוצה להגיד רגע מילה על הדברים שנאמרו קודם.

<שי שטאדלר: אנחנו כצבא רוצים ומזדהים עם מה שנאמר פה, שלא יהיה מצב שחייל בשירות הביטחוני-אזרחי מקבל יותר כסף או שווה ערך כסף למה שמקבל חייל בצה"ל.

<שי שטאדלר: זה דבר ראשון.

<שי שטאדלר: בשביל זה אתם צריכים להפעיל תבחינים שענת הסבירה לכם אותם אתמול.

<שי שטאדלר: הם קצת יותר מורכבים מהתקרות שמפורטות בתקנות.

<שי שטאדלר: זה דבר ראשון.

<שי שטאדלר: אנחנו נמצאים, כמו שאמר חבר הכנסת שטרן, בעבודה שמתקנת את התשמ"ש, חלק מהעיוותים שאתה דיברת עליהם.

<שי שטאדלר: העבודה הזאת, היא לא אושרה סופית אבל יש לנו תבחינים נכונים לעכשיו.

<שי שטאדלר: אם חבר הכנסת שטרן אומר שאפשר גם לתקן את זה במעלה הדרך – כל מה שקיבלתם אתמול זה הדברים התקפים שראיתם אותם.

<שי שטאדלר: עכשיו אם יש בעיה - אני לא חושב שצריך לעשות את זה פה.

<שי שטאדלר: בואו נעשה את זה ונגמור.

<שר-שלום ג'רבי: תרשה לי, אז אני חוזר על כל מה שאני אומר בכל תחילת דיון ואני חוזר עוד פעם – דיברתי עם המפקד שלך, עם תת אלוף גדי - - -

<שי שטאדלר: אתה - - -

<שר-שלום ג'רבי: לא, לא - - -

<שי שטאדלר: זה לא מהיום להיום.

<שי שטאדלר: זה לא עובד ככה.

<שי שטאדלר: (היו"ר אלעזר שטרן)

אלעזר שטרן: שנייה, לא, לא, תעזבו אותנו מהקנטרנות הזאת, בהקשר הזה, שנייה רגע.

אלעזר שטרן: אני אומר לשניכם – בוועדה הזאת התברר העניין הזה לפני שבוע.

אלעזר שטרן: אני באמת אומר, עכשיו אני לא יודע מי, אתם אנשים רציניים בשני הצדדים.

אלעזר שטרן: אם אתם רוצים לזלזל גם במשימה וגם בנו – אז תגידו שהפגישה הבאה תהיה בעוד שבוע, כמו שעשיתם בפעם הקודמת.

אלעזר שטרן: אם אתם לא רוצים לזלזל – אז תעשו את הפגישה הזאת היום.

<שר-שלום ג'רבי: אין לי.

<שר-שלום ג'רבי: אני צריך לקבל נתונים, חבר הכנסת שטרן, אני לא צריך פגישות.

<שר-שלום ג'רבי: אני צריך לקבל רק נתונים.

<שר-שלום ג'רבי: אני לא מבין.

<שר-שלום ג'רבי: בוא תסביר לי.

<שי שטאדלר: אנחנו לא יודעים איזה נתונים חסרים.

<שר-שלום ג'רבי: אז בבקשה, נגיד עוד פעם.

<שר-שלום ג'רבי: אני לא מסוגל לעבוד בלי נתונים, רבותי, מה אני יכול לעשות?

<שי שטאדלר: אבל לא חסרים נתונים.

<ענת קוצינסקי: שנייה, המערכת שביקשתם – אני לא יכולה להביא לך אותה היום, לתת לך דיסק.

<ענת קוצינסקי: זה מערכת.

<שר-שלום ג'רבי: אנחנו צריכים את המערכת כדי לעשות את העבודה הזאת.

<ענת קוצינסקי: תקבלו, אבל - - -

<שר-שלום ג'רבי: בסדר, אבל זה מה שאני רוצה שחבר הכנסת שטרן יבין.

<קריאה: עד מתי?

<שר-שלום ג'רבי: אז זה מה שאנחנו רוצים לדעת.

<שר-שלום ג'רבי: היא אמרה שעדיין אין לה אישור, כך נאמר לי אתמול בערב.

<שר-שלום ג'רבי: אולי חבר הכנסת ישאל מתי יהיה אישור.

אלעזר שטרן: מי זה שלא נותן את האישור?

אלעזר שטרן: לא, נשאל אחרת - - -

<ענת קוצינסקי: אף אחד לא לא נתן את האישור, שיהיה ברור.

<ענת קוצינסקי: אני לא חושבת שזה רציני ואתה מכיר היטב את הצבא - הרבה יותר טוב ממני – לעלות מהיום למחר לראש אכ"א ולהסביר לה עכשיו – אני צריכה להעביר מערכת תשמ"ש.

<ענת קוצינסקי: ברור, ברור שאין לנו שום מניעה להעביר את כל הקריטריונים, וגם קיבלתם אותם ממני אתמול.

<ענת קוצינסקי: את המערכת, ברמה הטכנית, אני לא יכולה להעביר מהיום למחר.

<שי שטאדלר: מדובר במערכת צבאית.

<שי שטאדלר: מחשוב צבאי.

<ענת קוצינסקי: זה מערכת צבאית, זה מחשוב צבאי.

אלעזר שטרן: אבל מה שמבקשים זה לא שתעבירו אליהם ותכניסו אותם למערכת המחשוב הצבאית.

<שי שטאדלר: זה מה שהוא מבקש.

אלעזר שטרן: שנייה, לא.

אלעזר שטרן: אם תתנו להם שלושה עמודים, ואני בכוונה אומר שלושה ולא אחד - - -

<שי שטאדלר: את זה כבר העברנו להם.

<שי שטאדלר: יש להם הכל.

<ענת קוצינסקי: סליחה, סליחה, האנשים המכובדים שיושבים פה מחזיקים את חוקת התשמ"ש בידם, היא מפורסמת, היא לא סודית.

<ענת קוצינסקי: אתמול גם הבהרנו והסברנו וגם עדכני שעקב העבודה ששי דיבר עליה, יש שם דברים שבאמת לא מעודכנים ואנחנו עובדים עליהם.

<ענת קוצינסקי: את הטיוטא של העבודה אני לא יכולה להעביר.

<ענת קוצינסקי: את החוקה הקיימת – העברתי ואין שום בעיה - - -

<שר-שלום ג'רבי: ענת, אבל אתמול אמרת לי - - -

<ענת קוצינסקי: נכון, אני צריכה אישור להוציא חומרים.

<שר-שלום ג'רבי: לא, אמרת לי שהחוקה הזאת, אני יכול לעשות ממנה טיוטא.

<שר-שלום ג'רבי: זה מה שאמרת.

<ענת קוצינסקי: החוקה הזאת לא מעודכנת, פרט לעקרונות בה, של מבחן ההכנסות - - -

<שר-שלום ג'רבי: יפה, אז אם את רוצה שאני אעבוד לפי החוקה הזאת ואני אקבע דמי כלכלה למשרתים, שהם יהיו יותר גבוהים ממה שיש בצה"ל - - -

<ענת קוצינסקי: לא, אתה תעבוד לפי מה שאנחנו אמרנו - - -

<שר-שלום ג'רבי: ולעבור על החוק, אם זה מה שאתם חושבים שאנחנו צריכים לעשות - - -

<ענת קוצינסקי: לא, לא.

<ענת קוצינסקי: בואו לא נעכיר את האווירה.

<שר-שלום ג'רבי: אני יכול לעשות את זה, אין לי בעיה, רק שזה לא נכון לעשות את זה.

<ענת קוצינסקי: שנייה, בואו לא נעכיר את האווירה כשאין הצדקה.

<ענת קוצינסקי: אתם קיבלתם ממני את התבחינים עד לרמת פרטי הפרטים ורשמת וגם דיברנו והבנו.

<ענת קוצינסקי: אנחנו נדריך אתכם ונסביר לכם כל מה שנדרש, כל מה שנדרש.

אלעזר שטרן: ואולי יש לי רעיון אחר, בסדר, שר-שלום?

אלעזר שטרן: תקשיבו רגע, כל החברה האלה.

אלעזר שטרן: כשהם יתחילו לגייס ביום ראשון, יתנו לכם 800 שמות, זה מה שאנחנו מקווים שיהיה.

אלעזר שטרן: תקישו אותם אתם אצלכם עם המקרים, ותגידו להם מה תקרת התשמ"ש שצריכים במקרים האלה.

<ענת קוצינסקי: אז מאחר שאתה מכיר את התשמ"ש יותר טוב ממני, אני בוחנת ויש לי אחריות על הכסף שאני משלמת לחייל.

<ענת קוצינסקי: אני בוחנת אותם בפרטי פרטים, אין בעיה.

<ענת קוצינסקי: יעבירו תדפיסי בנק, יעבירו את מה שצריך.

<ענת קוצינסקי: אני לא יכולה, אני מנהלת שיח עם החייל.

<ענת קוצינסקי: אני מבקשת ממנו אישורים ולגבי העבודה של אשתו, הבטחה של אשתו, אני לא רואה אותם במערכת.

<ענת קוצינסקי: ולכן אני הסברתי שזה אמנם לא תורה שאי אפשר ללמוד אותה, אבל זה דברים שצריך להבין בהם קצת יותר.

אלעזר שטרן: אז בגלל זה אני אומר נעשה את זה הפוך.

אלעזר שטרן: זאת אומרת תעברו אותם אתם, עד שבאמת המערכות שלהם מסתדרות לזה - - -

<שר-שלום ג'רבי: אין לנו כלים.

אלעזר שטרן: שנייה אחת, שנייה.

אלעזר שטרן: תעשו את התשמ"ש.

אלעזר שטרן: תראו, הרי אחרת, גם אנחנו יודעים שזה יכול לקחת בסיפור של כל מקרה ובדיקה של כל מקרה, הרי אני אגיד לך משהו.

אלעזר שטרן: לצערנו הרב את התשמ"ש, גם בצבא, לא נותנים ביום הראשון.

אלעזר שטרן: למה?

אלעזר שטרן: אנחנו השתדלנו להקדים את זה, כיוון שעד שמישהו מקבל את הזכאות, גם אם הוא התגייס, ניסינו לפעמים להתחיל את זה כשהוא עוד מלש"ב.

אלעזר שטרן: למה?

אלעזר שטרן: בגלל שיש סדרה של דברים מעבר לבסיס, שצריך לבחון אותם.

אלעזר שטרן: לפעמים הבחינות האלה, אנחנו מקווים שזה מסתיים בטירונות, לפעמים זה גם מסתיים אחרי הטירונות, אני מניח שגם היום זה ככה.

אלעזר שטרן: ולכן, זה לא צריך לעכב.

אלעזר שטרן: זאת אומרת נכון שעכשיו אנחנו יודעים שאין לכם מערכת של פקידות ת"ש ושל קצינות ת"ש שיודעות להיכנס לכל הדברים האלה ולומר, אבל מה שאתם צריכים לדעת – יש תשלום בסיסי שאותו צריך לשלם.

אלעזר שטרן: תתנו להם 20 מקרים שהם יגידו לכם – בהנחה שהבדיקות מוכנות ושאלה התנאים – זה השכר, ואחרי זה יכול להיות שזה ייקח עוד חודש או חודשיים.

<שר-שלום ג'רבי: חבר הכנסת שטרן, אנחנו הצענו הצעה יותר יעילה, אבל הצבא לא הסכים לזה.

אלעזר שטרן: מה ההצעה?

<שר-שלום ג'רבי: הצהרה.

<שר-שלום ג'רבי: אני לא יודע.

<שר-שלום ג'רבי: אין לי כוח אדם.

<שר-שלום ג'רבי: אני אומר ביושר, אין לי כוח אדם, אין לי כוח אדם לבחון אחד אחד.

<שר-שלום ג'רבי: תיאורטית יגיעו כל ה-170, אם הצבא מגייס.

<שר-שלום ג'רבי: אתם צריכים לזכור את התהליך.

<שר-שלום ג'רבי: הצבא צריך להפנות אותם אלי.

<שר-שלום ג'רבי: נניח שביום ראשון הצבא גייס את כל ה-170 והפנה אותם אלי – אין לי מערכת שיודעת לבדוק את כל ה-170 האלה.

<שי שטאדלר: כן, אז אבל אתה מביא בדיוק לאותו מקום.

<שר-שלום ג'רבי: רק שנייה.

<שי שטאדלר: אתה תיתן לאנשים את המקסימום ומה שלא - - -

<שר-שלום ג'רבי: רק שנייה, אבל אני רק רוצה לומר מה אני הצעתי.

<שי שטאדלר: אבל זה לא יכול לעבוד ככה, בגלל כוח אדם לא לעדכן את הקריטריונים?

<שי שטאדלר: זה לא יכול לעבוד ככה.

<מירי פינקלשטיין: ואם מגיע להם יותר או פחות, הם יתנו להם במשך הזמן, אבל יש פה יעדים שהיה צריך - - -

<שר-שלום ג'רבי: נכון, מאה אחוז, אבל צריך - - -

<ענת קוצינסקי: אגב, את הרווקים כבר אפשר עכשיו.

<שר-שלום ג'רבי: גם רווקים יכולים לקבל יותר.

אלעזר שטרן: סליחה שנייה אחת, נגיד שיהיו 170, בסדר?

אלעזר שטרן: זה המספרים שאמרתי גם קודם.

אלעזר שטרן: נגיד שיהיו 200 אנשים, אתם יכולים לקחת את כל ה-200 ולהגיד להם, בהנחה שאלה התנאים – זה מה שהם מקבלים?

<ענת קוצינסקי: לא.

אלעזר שטרן: למה?

<ענת קוצינסקי: כי אני לא יודעת להתחייב לו על משהו שהוא לא-.

<ענת קוצינסקי: זה ממש ברמה הפרטנית, וזה עכשיו לך תביא תדפיס בנק, כמה אשתך עובדת, לא עובדת, אם היא בהריון, לא בהריון, באיזה שבוע, אני צמודה לחוק הבטחת הכנסה, אני לא יכולה לקבוע - - -

<מירי פינקלשטיין: ותוך כדי לבדוק את זה.

<מירי פינקלשטיין: יש פה יעדים.

<ענת קוצינסקי: מה שכן, לגבי הנשואים עם הילדים, שאגב אני מבינה שזו אוכלוסייה לא מבוטלת מהאוכלוסייה הזאת, שם יותר קל, כי מרביתם מקבלים תקרה מלאה.

<ענת קוצינסקי: אז אולם אצלם אפשר למצוא פתרונות יותר קלים.

<מירי פינקלשטיין: אז תגיד להם בערך – 1,000 פה, 1,000 שם.

<שר-שלום ג'רבי: סליחה, אני רוצה להתייעל, בסדר.

<שר-שלום ג'רבי: אני מוכן לעשות דבר כזה, שהצבא כבר יגייס את החברה של השירות האזרחי, יפנה אותם אלינו, אנחנו תוך כדי החודש שהם התחילו לשרת אצלנו, נפתור את כל הבעיה בנושא התקציבי, בסדר?

אלעזר שטרן: זה מה שאתם צריכים לעשות.

<שר-שלום ג'רבי: הנה, קיבלתי.

<יואב ארבל: אני רק רוצה להבהיר, התקנות לא תלויות בדבר הזה.

<יואב ארבל: התקנות קובעות סכומים והבחינות נעשות אחרי התקנות.

מרדכי יוגב: אני הייתי מבקש להגיד דבר, יושב הראש, ברשותך.

אלעזר שטרן: שנייה רגע, כן, בבקשה.

מרדכי יוגב: אני הייתי אומר דבר יותר גדול.

מרדכי יוגב: בעצם, מה שזקוקה פה מנהלת השירות הלאומי, לגיבוי של המחוקק שהוא לא עבריין.

מרדכי יוגב: תן לו לצורך העניין את השלושה חודשים שאנחנו מגבים את זה שהוא במאמצים, שאם קרתה טעות, הוא לא עבריין.

אלעזר שטרן: אני לא מכיר דבר כזה.

אלעזר שטרן: אני חושב שמה שאמרנו פה זה יותר פשוט, ואני אומר לכם, גם בצבא, לא משנה חרי או לא חרדי שמתגייס לצבא, לא ביום הראשון אומרים לו כמה הוא יקבל.

אלעזר שטרן: צריכים לעשות בחינות.

אלעזר שטרן: אז אתה תיקח את זה ותעשה את הבחינות.

אלעזר שטרן: ודרך אגב, הוא מקבל פחות, הוא לא מקבל יותר.

אלעזר שטרן: זאת אומרת תמיד תלכו אתם למינימום, בהקשרים האלה, ותגידו להם שמה שהוא מקבל, הוא מקבל.

אלעזר שטרן: אני דרך אגב, במקומכם הייתי מתחייב לא על חודש, על שלושה חודשים.

מרדכי יוגב: בדיוק, זה מה שאמרתי.

אלעזר שטרן: זה לא לוקח פחות זמן בחלק מהמקרים, ובעוד שלושה חודשים צריך לקבל את ההתחייבות הזאת שמה שהוא צריך לדעת, שאצלכם אתם יודעים שהוא לא יקבל יותר מחייל, בהקשרים האלה.

<שר-שלום ג'רבי: מה שנותר זה רק שהצבא יגייס אותם ויפנה אותם אלינו.

אלעזר שטרן: בסדר, זה הוועדה.

מרדכי יוגב: זה הוועדה רושמת גם בפרוטוקול, שנורמטיבי לגמרי ששלושה חודשים ייקח למנהלת השירות הלאומי בכדי לראות שאכן עומדים במשימה הזאת לגבי משרת בשירות הלאומי.

אלעזר שטרן: אוקיי, את העניין הזה אנחנו סגרנו שזה לא מכשול.

אלעזר שטרן: שר-שלום, אני מסמן לכם בכלל, זה כאילו פיתרון מעכשיו.

אלעזר שטרן: אני חושב שצריך לראות איך המערכות האלה, מול הצבא, מסונכרנות.

אלעזר שטרן: האם אתם רוצים לקבל מהצבא שירות עוד קצת כאילו, בהנחה שמתבצעים כל מיני נתונים שאתם תבדקו אותם, או אולי שמישהו צריך להחליט שהצבא יעשה את הבדיקות האלה.

אלעזר שטרן: אני לא יודע.

אלעזר שטרן: אני לא רוצה לקבוע.

<שי שטאדלר: אין לנו את היכולת הזאת.

אלעזר שטרן: שנייה רגע, בסדר, אז אמרתי או או.

אלעזר שטרן: אני לא נכנס לזה.

אלעזר שטרן: דרך אגב, אני חושב שחלק מהבעיות בתשמ"ש בכלל זה לא יכול להיות שזה ספר כזה.

אלעזר שטרן: אני אומר לכם, זה לא יכול להיות שזה ספר כזה.

אלעזר שטרן: הדברים צריכים להיות מצד אחד הרבה יותר פשוטים וגם הסכומים שם, בכלל, בלי קשר לאוכלוסיות, או כולן אוכלוסיות מיוחדות בעצם, אבל בלי קשר לזה, הם צריכים להיות סכומים ריאליים, זאת אומרת נורמאליים יותר.

אלעזר שטרן: דרך אגב שהפיתוי יהיה - - -

<ענת קוצינסקי: אנחנו נעדכן.

אלעזר שטרן: אוקיי, אז אני מקווה שגם את זה תעדכנו.

אלעזר שטרן: מה אנחנו צריכים לעשות?

אלעזר שטרן: איילת, תחליטי את מתי את רוצה.

אלעזר שטרן: אני מבין שאין בעיות, צריכים לעשות ישיבת מעקב הכי מהר שאפשר.

אלעזר שטרן: (היו"ר איילת שקד)

איילת שקד: אנחנו נעשה ביום שני ישיבת מעקב.

<שי שטאדלר: אני רק רוצה להבין את ההצעה, ברשותך.

<שי שטאדלר: הם עושים את הבדיקה לאנשים?

איילת שקד: שנייה, אנחנו רוצים לעשות דיון ביום שני.

איילת שקד: הוצע ששבוע הבא זה ישתחרר.

איילת שקד: אתה אמרת שהשר יכול לחתום היום וביום ראשון זה יכול להיות מפורסם ברשומות, כשעדיין יש לכם פה את הבעיה של התשמ"ש.

<שלי אדלר: איילת, השר כבר עבר על התקנות.

<שלי אדלר: הוא אישר אותן.

<שלי אדלר: חיכינו לחתימה פיזית שהגיעה בתשע וחצי בלילה, חתימה של שר האוצר.

איילת שקד: של שר האוצר, בסדר.

איילת שקד: אז אתם יכולים מחר לפרסם את זה ברשומות.

<שי שטאדלר: זה לוקח מספר ימים.

<ענת קוצינסקי: בסדר, אנחנו נקדם את זה כמה שיותר מהר.

איילת שקד: בסדר.

איילת שקד: אז ביום שני זה כבר יהיה מפורסם ברשומות.

איילת שקד: ברגע שזה מפורסם, ברגע ששר-שלום התפרץ לחדר והתחיל כל הבלגן, אני שאלתי – ביום שני, כשזה כבר ברשומות, אתם יכולים לגייס, ואז הוא אמר לי לא.

<שר-שלום ג'רבי: שני עניינים.

<שר-שלום ג'רבי: אני אסביר.

איילת שקד: אז אני רוצה שביום שני אנחנו נעשה כאן ישיבה ותגיד לי – התחלתי לגייס.

<שר-שלום ג'רבי: בתנאי שהצבא מפנה אלי.

<שר-שלום ג'רבי: אני תמיד כפוף לצבא.

<שר-שלום ג'רבי: אם הצבא מפנה אלי, תזכרו איך התהליך: התהליך הוא, תמיד אני מזכיר את זה.

<שר-שלום ג'רבי: התהליך הוא – בחור בשירות חרדי לא יכול להקיש בדלת ולהגיד אני בא לעשות שירות אזרחי.

<שר-שלום ג'רבי: הוא צריך מלשכת הגיוס, ממדור בני הישיבות, להיות מופנה אלי.

<שר-שלום ג'רבי: בזמנו, אמרנו אוגוסט, ערבתי את גדי אגמון, הבטיחו תוך כמה ימים.

<שר-שלום ג'רבי: אני לא יודע, שיענו לי תשובה מתי הם מפנים אלינו.

<שר-שלום ג'רבי: מתי שהם מפנים אלינו – אנחנו משחררים.

איילת שקד: בסדר, אז אני אדבר גם עם גדי, למרות שאתה יודע שדיברתי איתו ואני כבר חודשיים מדברת איתו על זה.

איילת שקד: אנחנו נעשה ביום שני או שלישי, לפי הלו"ז מעקב, לראות דבר ראשון שזה פורסם ברשומות ודבר שני, שהצבא מתחיל להפנות אליך אנשים.

איילת שקד: בסדר?

<שר-שלום ג'רבי: מאה אחוז.

אלעזר שטרן: מישהו יכול לתת תשובה מתי זה יכול לקרות הכי מהר, להפנות אנשים?

<שי שטאדלר: עוד פעם, כמו שאמר שר-שלום, זה ברגע שהבן אדם הראשון יגיע.

<שי שטאדלר: אני צריך לצאת, נבדוק, נגיד את היום המדויק.

<שי שטאדלר: אני מדבר על התבחינים – זה ביום שני.

<שר-שלום ג'רבי: לא, חסר לך משהו.

<שר-שלום ג'רבי: אנחנו העברנו כבר - - -

<שי שטאדלר: על ה-175 שדיברת עליהם, אני יודע על מה אתה מדבר.

<שי שטאדלר: הבנתי את הנקודה.

<שי שטאדלר: כן, אני רק רוצה ברשותך, לפני שאתה מסכם.

אלעזר שטרן: עוד לא, יש פה עוד נושא אחד.

<שי שטאדלר: לא, אני רק רוצה לומר לגבי הנושא הזה, שנבין את ההחלטה שלך או את ההצעה שלך להחלטה.

<שי שטאדלר: בשלושה חודשים האלה שעכשיו נתת להם, האנשים, השמות האלה מגיעים לשירות והם עושים להם את הבדיקות, לא בצה"ל.

<שר-שלום ג'רבי: כן.

<שי שטאדלר: אנחנו ניתן את הייעוץ, את העצה, את הקריטריונים.

<שי שטאדלר: זה דבר אחד.

<שי שטאדלר: דבר שני, שהתבחינים שאנחנו מפעילים יופעלו גם שם, עם הנמכת התקרות, כמו שזה כתוב בהצעה.

אלעזר שטרן: נכון, נכון, כן.

<שי שטאדלר: זאת ההחלטה.

אלעזר שטרן: כן.

<יעקב עמר: רק את הנוסחאות להעביר לנו, כדי לעשות את התבחינים.

אלעזר שטרן: כשישונו התבחינים או הסכומים – זה ישונה בהתאם.

אלעזר שטרן: זה אומר שהמערכת הזאת צריכה להיות קבועה מעכשיו.

<יואב ארבל: מה שחשוב שהצבא יעדכן אותנו על כל שינוי.

אלעזר שטרן: אז זה מה שאמרתי.

אלעזר שטרן: מערכת העדכונים צריכה להיות קבועה.

אלעזר שטרן: ענת, אתם עובדים על שינוי של זה באמת?

<ענת קוצינסקי: אנחנו כבר בישורת האחרונה.

אלעזר שטרן: כיוון שאני דיברתי על זה עם ראש אכ"א לפני כמה חודשים.

<ענת קוצינסקי: זה עוד מעט יחנה פה.

אלעזר שטרן: אוקיי.

אלעזר שטרן: הנושא השני כאן - - -

מרדכי יוגב: אלעזר, יושבת הראש עומדת לך על הראש.

אלעזר שטרן: אנחנו בתקנות.

איילת שקד: השתתפות הגופים המפעילים במימון התקנים.

איילת שקד: מה עם התקנות האלה?

<יואב ארבל: זה אותן תקנות.

איילת שקד: זה גם יאושר באותו יום?

<יואב ארבל: זה שני הנושאים שאיתרנו, ש - - -

איילת שקד: בסדר אלעזר, אז נעשה ישיבת מעקב ביום שני או ביום שלישי.

אלעזר שטרן: זה פשוט לא עלה פה עדיין בעניין הזה עד עכשיו, לדעת אפילו שאין להם בעיה.

איילת שקד: כן, בסדר גמור.

<שר-שלום ג'רבי: התהליך שאנחנו עושים, רק כדי שנסביר לוועדה, ברגע שהתקנות יפורסמו, אנחנו עוברים את כל ההסכמים מול כל הגופים המפעילים – כמה מאות גופים מפעילים – כדי לחתום לפי החוק החדש, כדי שאפשר יהיה לגייס.

<שר-שלום ג'רבי: זה התהליך.

<שר-שלום ג'רבי: וודאי.

<שחר אילן: בעצם בחודש הקרוב לא גייסתם אף אחד.

<שר-שלום ג'רבי: יהיה.

<שחר אילן: לא, אבל בסופו של דבר בחודש האחרון - - -

<שר-שלום ג'רבי: אני לוקח על עצמי שתוך יומיים, בלי נדר תוך יומיים, כל הגופים המפעילים שיחתמו, אנחנו נגיע אליהם.

<שר-שלום ג'רבי: ולכן אנחנו צריכים לעבור עכשיו מפעיל, גוף, מפעיל – כדי להחתים אותו, ואנחנו נעשה את זה פיזית, כדי לא לעכב.

איילת שקד: אוקיי, טוב.

איילת שקד: עברנו לצבא.

איילת שקד: ביקשנו שני נתונים מהצבא בישיבה הקודמת.

איילת שקד: אחד זה מתוך הגיוס הכלל צה"לי – כמה קרביים היו, ושתיים – החלוקה לחודשים.

<שי שטאדלר: כן, אז לגבי הגיוס אני מזכיר, המספר היה 290 שהתגייסו.

איילת שקד: 290 שהתגייסו בכלל צה"לי.

<שי שטאדלר: כן.

<שי שטאדלר: 96 מתוכם הלכו ליחידות קדמיות, שזה 33%, ו-194 ליחידות עורפיות, זה 67%.

<שי שטאדלר: לגבי הנתון השני שביקשתם, זה לראות את ה-1972 איש שהתגייסו בפילוח לפי חודשים.

<שי שטאדלר: אני יכול להקריא את כל החודשים, או לפי רבעונים, מה שנוח, לא נעבור על הכל.

איילת שקד: אתה יכול לפי רבעונים.

<שי שטאדלר: אז לפי רבעונים: ברבעון הראשון של השנתון, זאת אומרת זה יולי-אוגוסט-ספטמבר – שנה שעברה 601.

<שי שטאדלר: ברבעון השני 634.

<שי שטאדלר: ברבעון השלישי – 443, וברבעון הרביעי 294.

איילת שקד: אוקיי, אז חלה ירידה מאז חקיקת החוק, ברור.

איילת שקד: אוקיי, בעניין הקרביים, רק נציין שבעקבות ההסתייגות שהכניס אלעזר, אז אמרנו שהיעדים ייספרו כ-1.5 מעל 1,000, אז אין עדיין 1,000.

איילת שקד: יש 94 ועוד 830.

איילת שקד: זה כמעט 1,000, אבל אין עדיין 1,000.

איילת שקד: עוד נתון שצריך לתת כל שנה, זה כמה קרביים מתחת גיל 20 התגייסו.

<שי שטאדלר: אוקיי.

איילת שקד: בסדר?

איילת שקד: תפקידי לחימה מתחת לגיל 20.

איילת שקד: בסדר?

<שי שטאדלר: בסדר גמור.

איילת שקד: אני סתם אומרת, על סמך מה שאמרת בישיבה הקודמת בערך 830 התגייסו לנח"ל.

<שי שטאדלר: 863 לנצ"ח.

איילת שקד: ועוד 94, האמת שזה 950 בערך.

איילת שקד: שמעת, אלעזר?

אלעזר שטרן: לא שמעתי, סליחה.

אלעזר שטרן: אולי שמעתי, אבל לא הקשבתי.

איילת שקד: הסעיף שאתה הכנסת אז של ה-1.5, אז הכנסנו סעיף שחיילים קרביים, מתחת גיל 20, אתה זוכר?

איילת שקד: אז אם אנחנו חושבים כמה תפקידי לחימה יש, אבל אנחנו לא בטוחים שמתחת לגיל 20 - - -

<שי שטאדלר: רגע, אני רוצה רגע לתת פה את הנתונים.

<שי שטאדלר: אז זה 863 בנצ"ח ועוד ה-96 שאמרתי.

<שי שטאדלר: רק שאת ביקשת לשמוע עכשיו על גילאים בין 18 ל-20.

<שי שטאדלר: חלק מהנצ"ח גם עוברים טיפה את גיל 20, חלק אני מניח שמשרת ביחידה עורפית, כי הפרופיל שלו מתאים ליחידה עורפית, לכן אני לא רוצה פה להטעות בנתונים.

<שי שטאדלר: אם את רוצה את הפילוח הזה, אז בוועדה הבאה אני גם אביא אותם.

איילת שקד: בסדר.

איילת שקד: זה לא משנה, כי נגמר השנתון וגם ככה לא עמדו ביעדים, אז זה לא ממש משמעותי.

איילת שקד: אני רק אמרתי ש - - -

אלעזר שטרן: לא, אבל כשהיעדים יהיו גבוהים יותר, אם יצטרכו.

איילת שקד: כן, אבל לשנה זו זה לא רלבנטי.

מרדכי יוגב: סליחה, שאלת הבהרה: מדוע לא נכון שנחזיר את זה?

מרדכי יוגב: הרי ההפרדה בגילאים היא 18, 21 ומעלה.

מרדכי יוגב: כי עד 21 הולכים עוד לנצ"ח.

איילת שקד: נכון.

מרדכי יוגב: ואחרי זה זה נקרא שחר.

מרדכי יוגב: לא בגלל שיש חשש לאי עמידה או עמידה, אלא לעידוד.

אלעזר שטרן: לא רק זה, מוטי, זה מסלולים אחרים לגמרי.

<שי שטאדלר: מסלול שונה פשוט מבחינת היחידות, התנאים.

מרדכי יוגב: בגיל 21 עוד לא מתגייסים לנצ"ח?

אלעזר שטרן: יכולים גם, גם.

<שי שטאדלר: יכולים.

<שי שטאדלר: יש בודדים.

אלעזר שטרן: גם בגיל 22 נצ"ח.

<שי שטאדלר: יש בודדים, כן.

<שי שטאדלר: הם לא הכלל.

מרדכי יוגב: ואתה בעצם אומר – אני מעודד אתכם עד 20.

איילת שקד: כן, כן, זה היה הרעיון, זה מה שהכנסנו בחוק.

איילת שקד: אוקיי, בסדר, אני רוצה לסגור את הישיבה, אלא אם כן יש למישהו עוד משהו להגיד.

איילת שקד: כן, בבקשה.

<אלי יפה: אנחנו נדרשים למעשה לשלם למעלה מ-2.5 מיליון שקלים בשנה, מאיפה?

<אלי יפה: אנחנו צריכים לקלוט אותם?

<אלי יפה: בסופו של דבר, איך שהוא - - -

איילת שקד: אתה מדבר לפי סעיף 16.

<שר-שלום ג'רבי: אם זה ביטחוני-אזרחי, צריכים לעשות את ההפרדה שהוועדה דיברה עליה הרבה.

<שר-שלום ג'רבי: יש מסלול ביטחוני-אזרחי ומסלול חברתי, כפי שהוועדה הגדירה.

<שר-שלום ג'רבי: במסלול החברתי אתה לא צריך להוסיף שום דבר.

<שר-שלום ג'רבי: מי שיבחר לבוא ויהיה במסלול האזרחי-בטחוני, על פי ההצעה כאן, צריכים לשלם, הגוף המפעיל, קרי לצורך העניין זה מד"א היום, הוא צריך לשלם דמי השתתפות בין 15% ל-40%.

<שר-שלום ג'רבי: אם אני לא טועה, אני עדיין לא סגור על הכל, אבל אם אתם מגיעים ל - - -

<אלי יפה: במקום 450 שקל, 1,500 שקלים.

<שר-שלום ג'רבי: לא, אם זה רווק זה פחות.

<יעקב עמר: אם זה נשוי זה בין 1,300 ל-1,500.

<מירי פינקלשטיין: רגע, זה נקבע בתקנות, שבמסלול שירות אזרחי-ביטחוני הם צריכים - - -

<שר-שלום ג'רבי: כל ההשתתפות השתנתה והיא דיפרנציאלית.

<מירי פינקלשטיין: נכון, אבל מי קבע?

<מירי פינקלשטיין: אבל בתקנות נקבע שההשתתפות במסלול אזרחי-ביטחוני - - -

<שר-שלום ג'רבי: לא, זה האוצר קובע.

<מירי פינקלשטיין: תהיה יותר מאשר במסלול של - - -

<שר-שלום ג'רבי: מתוך העלות הכוללת.

<שר-שלום ג'רבי: זה הנוסחה.

איילת שקד: וכמה אחוז ביטחוני-אזרחי?

<יעקב עמר: זה בין 15% ל-40%.

איילת שקד: נכון, זה מה שקבענו בחוק.

איילת שקד: אז כמה אחוזים לקחו במקרה של מגן דוד אדום?

<יעקב עמר: במשרדי הממשלה, מי שעושה במשרד ממשלתי, אז זה משהו כמו 15% ובמסלול הלא ציבורי – זק"א, מד"א וכו', זה 35%.

איילת שקד: הם לקחו 35% לאזרחי ביטחוני שהוא לא ממשלתי.

<יעקב עמר: אזרחי-ביטחוני לא ממשלתי.

<אלי יפה: אז אלה שמקבלים כסף משלמים רק 15%.

<אלי יפה: אנחנו, שאין לנו מקורות מימון צריכים לשלם גם את זה?

אלעזר שטרן: מי קבע את זה, דרך אגב?

<שר-שלום ג'רבי: האוצר.

<יעקב עמר: זה האוצר, זה מה שהוועדה החליטה כאן, בין 15% ל-40%.

אלעזר שטרן: לא, את זה אני מבין, רק שהכל קרה בתוך זה.

איילת שקד: יש פה נציג של האוצר?

איילת שקד: טוב, אבל כל הרעיון הרי היה לעודד אזרחים בתחום המסלול האזרחי הביטחוני.

<שר-שלום ג'רבי: אז המסלול הביטחוני אזרחי עשו הפרדה - - -

איילת שקד: בין שב"ס ו - - -

<שר-שלום ג'רבי: שב"ס, מכבי אש והמשטרה, שם משלמים ... ..., לבין הגופים הלא ממשלתיים – זק"א ומד"א ששם הם נתנו אחוז יותר גבוה.

איילת שקד: ואם הם לוקחים חברה תחת אזרחי רגיל?

איילת שקד: הרי הם יכולים לקחת גם וגם.

<שר-שלום ג'רבי: עד כמה שאני יודע – זה אותו דבר.

<שר-שלום ג'רבי: זה יישאר 450 שקלים.

איילת שקד: אז תיקחו מתנדבים לפי אזרחי רגיל.

<אלי יפה: אם הם יכולים לקבל 1,500 שקלים, לא 1,500, הם מקבלים 4,000 שקלים לעומת ה - - -

<שר-שלום ג'רבי: הם יכולים לקבל הרבה גם.

<אלי יפה: לא, הם ירצו את ה-4,500 שקלים.

איילת שקד: בסדר, אבל אם לך אין מה לשלם, אז תיקח אותם למסלול אזרחי רגיל.

<אלי יפה: אין לי בעיה.

<אלי יפה: הם לא יבואו.

איילת שקד: לא יבואו?

<אלי יפה: אז לא קרה כלום, אבל לא ייצא מזה שום דבר.

<אלי יפה: אולי עשיתם תכניות, אבל צריך גם ליישם אותן.

<אלי יפה: עכשיו, האוצר ברור לי, הוא רוצה לשלם פחות, אבל לנו הוא לא משלם.

<אלי יפה: אין לנו מקורות מימון.

<אלי יפה: אנחנו מקבלים תרומות, לבקש מארצות הברית, מהיהודים הטובים לממן פה.

<אלי יפה: הם לא יממנו לנו.

<אלי יפה: אנחנו חיים מתרומות.

<אלי יפה: זה ממש נראה לי אבסורד, הנושא הזה.

איילת שקד: טוב, נדבר על זה בשבוע הבא.

איילת שקד: נביא לכאן את רן.

איילת שקד: עוד משהו?

איילת שקד: אם כן, הישיבה נסגרת.